Lopan

Lopan (russisk og ukrainsk Лопань) er ei elv i Russland og Ukraina og den største sideelva til Udy.

Elva er 93 km lang med eit nedslagsfelt på 2000 km². Kjelda til elva ligg mellom landsbyane Vesiolaja Lopan og Oktiabrskij i Belgograd oblast i Russland. Langs elva ligg landsbyane Oktiabrskij, Kazatsja Lopan og byen Dergatsji, samt byen Kharkiv der elva møter sideelva Kharkov. 17 km frå munningen hennar er middelvassføringa 2,24 m³/s.

Lopan munnar ut i Udy 52 km før munninge hennar. Lopan har eit gjennomsnittleg fall på 0,89 meter per kilometer. Lopan deler seg enkelte stader og dannar øyar. Breidda av elvefaret er mellom 1 til 20 meter og djupet varierer frå 0,3 til 1 meter. I løpet av vårflaumen stig vasstanden til 1,5-2 meter.

 Kjelder 

 Denne artikkelen bygger på «Лопань» frå , den 19. oktober 2008. 


Kategori:Elvar i Russland
Kategori:Elvar i Belgorod oblast
Kategori:Elvar i Ukraina
Kategori:Kharkiv oblast
Kategori:Internasjonale elvar i Europa
Kategori:Den russisk-ukrainske grensa